Crkva sv. Spiridona u Trstu

Crkva Svetog Spiridona je srpska pravoslavna crkva u samom centru Trsta, na trgu Ponte Roso. Ona svjedoči o istorijskom značaju srpske kolonije u ovom gradu. Evidentirana je kao kulturno dobro od strane italijanske službe zaštite. Istorija crkve Srbi su počeli da grade crkvu 1751. godine, zajedno sa Grcima. Posvećena je Svetom Spiridonu Čudotvorcu. Kako su na tom prostoru nekada bile solane, crkva je još tokom gradnje počela da puca, pa joj se ubrzo srušio i zvonik. Zahvaljujući Jovanu Miletiću, zvonik je kasnije obnovljen, a crkva je i dalje služila. Srbi su ipak htjeli novi hram, pa je 1858, raspisan konkurs i usvojen je projekat arhitekte Karla Maćiakina. Već 1861. srušena je stara crkva i započeta gradnja nove, koja je trajala do 1869. godine. Crkva je zidana lomljenim kamenom, a fasade obložene klesanim blokovima od kamena dovoženog sa Briona i iz Verone. Unutrašnjost hrama je omalterisana i oslikana, a zidani ikonostas je urađen u mozaiku. Ukrašavanje unutrašnjosti su izveli Đuzepe Bertini i Antonio Koreone, umjetnici iz Milana. Izvori